Kansanedustaja kerää tukijoita uudelle puolueelle.

Veteraanipoliitikko ja entinen ministeri Paavo Väyrynen kutsuu Twitterissä väkeä tilaisuuteensa Tampereelle perjantaina.

– Saat lahjaksi kirjan, kun täytät kannattajakortin, Väyrynen kertoo.

Entinen kokoomuksen kansanedustaja ja puoluesihteeri Heikki A. Ollila on jakanut Väyrysen tviitin. Hän huomauttaa, että ”äänien ostaminen on kriminalisoitua, mutta kannattajakorttien ei ole”.

Paavo Väyrynen kerää kannattajakortteja uudelle ”Seitsemän tähden liikkeelle” osallistuakseen seuraaviin eduskuntavaaleihin. Väyrynen kertoi syyskuussa, että ”aika on loppumassa”.

– Eduskuntavaaleihin on aikaa enää runsaat kuusi kuukautta. Ellemme saa kerätyksi kortteja lokakuun puoliväliin mennessä, vaaleihin on turha osallistua. Aikaa ehdokkaiden asettamiseen ja vaaleihin valmistautumiseen olisi liian vähän, Väyrynen totesi.

Tavataan Tampereella perjantaina 12.10. Saat lahjaksi kirjan, kun täytät kannattajakortin

Koskikeskuksessa pe 12.10. klo 10-18.

Olen itse paikalla klo 16-18. Illalla olen vieraana Työväen teatterissa klo 21

alkavassa TV 1:n Perjantai-ohjelmassa. — Paavo Väyrynen (@kokokansanpaavo) October 11, 2018

Äänien ostaminen on kriminalisoitua, mutta kannattajakorttien ostaminen ei ole. https://t.co/VjEa7lIzwN — Heikki A Ollila (@HAOllila) October 11, 2018